Document ID: 32005D0062

KOMMISSIONENS BESLUTNING
af 27. januar 2005
om fastsættelse af overgangsforanstaltninger for Cypern vedrørende brænding eller nedgravning på stedet af animalske biprodukter i henhold til Europa-Parlamentets og Rådets forordning (EF) nr. 1774/2002
(meddelt under nummer K(2005) 133)
(Kun den græske udgave er autentisk)
(EØS-relevant tekst)
(2005/62/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (1), særlig artikel 24, stk. 6, og artikel 32, stk. 1, og
ud fra følgende betragtninger:
(1)
Forordning (EF) nr. 1774/2002 giver mulighed for i begrænsede tilfælde at dispensere fra reglerne vedrørende bortskaffelse af animalske biprodukter ved brænding eller nedgravning på stedet. Det er i forordningen ligeledes fastsat, at der ikke må gives dispensation for dyr, der mistænkes for at være inficeret med en transmissibel spongiform encephalopati (TSE), eller for hvilke der foreligger officiel bekræftelse på forekomst af en TSE.
(2)
I Kommissionens forordning (EF) nr. 811/2003 af 12. maj 2003 om gennemførelse af Europa-Parlamentets og Rådets forordning (EF) nr. 1774/2002 for så vidt angår forbuddet mod genanvendelse inden for samme art for fisks vedkommende, nedgravning og brænding af animalske biprodukter samt visse gennemførelsesforanstaltninger (2) er der fastsat gennemførelsesbestemmelser for bortskaffelse af animalske biprodukter ved brænding eller nedgravning på stedet.
(3)
I henhold til Kommissionens beslutning 2004/467/EF af 29. april 2004 om fastsættelse af overgangsforanstaltninger for Cypern og Estland vedrørende brænding eller nedgravning på stedet af animalske biprodukter i henhold til Europa-Parlamentets og Rådets forordning (EF) nr. 1774/2002 (3) kan der indtil den 1. januar 2005 dispenseres fra disse bestemmelser.
(4)
Cypern har meddelt Kommissionen, at landet ikke når at etablere fungerende systemer for indsamling af animalske biprodukter inden den 1. januar 2005. Det er derfor nødvendigt at forlænge gyldigheden af de overgangsforanstaltninger, der er fastsat ved beslutning 2004/467/EF.
(5)
I overgangsperioden bør Cypern i overensstemmelse med forordning (EF) nr. 811/2003 træffe de nødvendige foranstaltninger for at undgå risici for menneskers og dyrs sundhed og for miljøet.
(6)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
1. Som undtagelse fra artikel 4, stk. 2, artikel 5, stk. 2, og artikel 6, stk. 2, i forordning (EF) nr. 1774/2002 kan Cypern tillade brænding eller nedgravning på stedet af animalske biprodukter på sit eget område indtil den 1. november 2005.
2. Den i stk. 1 omhandlede undtagelse gælder ikke for kategori 1-materiale som omhandlet i artikel 4, stk. 1, litra a), nr. i), i forordning (EF) nr. 1774/2002.
Artikel 2
Cypern træffer, når der gives tilladelse til brænding eller nedgravning på stedet i henhold til artikel 1 i denne beslutning, alle nødvendige foranstaltninger for at undgå risici for menneskers og dyrs sundhed og for miljøet i overensstemmelse med gennemførelsesbestemmelserne i artikel 6 og 9 i forordning (EF) nr. 811/2003. Cypern underretter senest den 1. juni 2005 Kommissionen og de øvrige medlemsstater om, hvor langt man er nået med etableringen af bortskaffelsessystemet.
Artikel 3
Denne beslutning finder anvendelse fra den 1. januar 2005 til den 1. november 2005.
Artikel 4
Denne beslutning er rettet til Republikken Cypern.
Udfærdiget i Bruxelles, den 27. januar 2005.

Labels: 1
17
20
18
15